হাদীসের মাধ্যমে স্পষ্ট হচ্ছে যে, মানুষ ভিন্ন ভিন্ন নাম রেখে মদ্য পান করবে আর তাদের নেতা ও দায়িত্বশীলদের সর্বক্ষনের সঙ্গী হবে বাদ্যযন্ত্র ও গায়িকা। এদের চরিত্র হবে নোংরা, এদের প্রিয় কাজ হবে অশ্লীলতা। তাদের স্বভাব ও কৃষ্টি কালচার হবে শুকর ও বানরের ন্যায়। মুয়াজ ইবনু জাবাল (রাঃ) হতে বর্ণিত, রাসূল (সাঃ) বলেছেন- ইসলামের সূচনা বা রাজত্ব শুরু হয়েছে নবী ও দয়া দ্বারা। তারপর রাজত্ব আসবে খেলাফত ও রহমত দ্বারা। তারপর আসবে অত্যাচারী শাসকদের যুগ। তারপর আসবে কঠোরতা, উচ্ছৃংখলতা বিপর্যয় সৃষ্টিকারী যুগ, এসব অত্যাচারী শাসকেরা রেশমী কাপড় পরিধান করা, অবৈধভাবে নারীদের লজ্জাস্থান উপভোগ করা এবং মদপান করাকে হালাল মনে করবে। এরপরও তাদের প্রচুর রুযী দেওয়া হবে। দুনিয়াবী যে কোন কাজে তাদের সাহায্য করা হবে। অবশেষে এ পাপের মধ্যে লিপ্ত থেকে আল্লাহর সম্মুখে উপস্থিত হবে (বায়হাকী , মিশকাত বাংলা- ৫১৪৩) আনাস (রাঃ) বলেন, আমি রাসূল (সাঃ) কে বলতে শুনেছি ক্বিয়ামতের আলামত সমূহের মধ্যে রয়েছে (১) বিদ্যা উঠে যাবে (২) মূর্খতা বেড়ে যাবে (৩) ব্যাভিচার বেশী হবে (৪) মদ্যপান বৃদ্ধি পাবে (৫) পুরুষের সংখ্যা কমে যাবে (৬) নারীর সংখ্যা বেশি হয়ে যাবে এমন কি একজন পুরুষ ৫০ জন মহিলার পরিচালক হবে। (বুখারী ও মুসলিম-৫২০৩) আনাস (রাঃ) বলেন, নবী করিম (সাঃ) বলেছেন- যখন আমার উম্মত নেশাদার দ্রব্য পান করবে, গায়িকাদের েিনয় নাচ গানে মত্ত হবে এবং বাদ্যযন্ত্র নিয়ে ব্যস্ত হবে তখন অবশ্যই তিনটি ভয়াবহ বিপদ নেমে আসবে (১) বিভিন্ন এলাকায় ভ‚মি ধসে যাবে। (২) উপর থেকে অথবা কোন জাতির পক্ষ থেকে যুলুম অত্যাচার চাপিয়ে দেওয়া হবে। (৩) অনেকের পাপের দরুন আকার আকৃতি বিকৃত করা হবে। আর এ গজবের (আযাবের) মূল কারণঃ তিনটি (১) মদপান করা (২) নায়িকাদের নিয়ে নাচ গানে মত্ত হওয়া (৩) বাদ্য যন্ত্রের প্রতি আগ্রহী হওয়া। আল্লাহ আমাদের এ জীবন, সমাজ ও ঈমান বিধ্বংসী মরনাস্ত্র থেকে হেফাজত করুন। যুবসমাজ যেন নষ্ট-নর্দমার এই অভিশাপ থেকে বাঁচতে পারে আল্লাহ সেই তাওফিক দান করুন।